Document ID: 31984D0289

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Μαΐου 1984
περί εγκρίσεως παρατάσεως των προγραμμάτων βάσει του κανονισμού (ΕΟΚ) αριθ. 355/77 του Συμβουλίου
(Τα κείμενα στη δανική, γαλλική, ολλανδική και ιταλική γλώσσα είναι τα μόνα αυθεντικά)
(84/289/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,
Εκτιμώντας:
ότι το άρθρο 16 παράγραφος 1 του κανονισμού (ΕΟΚ) αριθ. 355/77, όπως τροποποιήθηκε από το άρθρο 1 παράγραφος 1 του κανονισμού (ΕΟΚ) αριθ. 3073/82 (3), έχει παρατείνει μέχρι τις 31 Δεκεμβρίου 1984 την προβλεπόμενη διάρκεια για την πραγματοποίηση της κοινής δράσης που θεσπίστηκε από τον κανονισμό (ΕΟΚ) αριθ. 355/77·
ότι η διάρκεια ισχύος των προγραμμάτων βάσει του κανονισμού (ΕΟΚ) αριθ. 355/77, τα οποία απαριθμούνται στο παράρτημα της παρούσας απόφασης και θεσπίζονται από την Επιτροπή, περιορίζεται στην περίοδο που λήγει στις 31 Δεκεμβρίου 1983·
ότι οι κυβερνήσεις των ενδιαφερομένων κρατών μελών έχουν ανακοινώσει τροποποίηση αυτών των προγραμμάτων, η οποία προβλέπει την παράτασή τους για την αναφερόμενη διάρκεια για την πραγματοποίηση της κοινής δράσης·
ότι η πρόταση των αναφερομένων προαγραμμάτων είναι σύμφωνη με τους στόχους του κανονισμού (ΕΟΚ) αριθ. 355/77·
ότι η έγκριση της παρατάσεως των προγραμμάτων πρέπει να περιορίζεται στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αιρθ. 355/77·
ότι η συνολική διάρκεια που προκύπτει από την παράταση των προγραμμάτων δύναται να θεωρηθεί ανάλογη με τη διάρκεια πραγματοποιήσεως των προγραμμάτων, η οποία αναφέρεται στο άρθρο 3 παράγραφος 1 στοιχείο ζ) του κανονισμού (ΕΟΚ) αριθ. 355/77·
ότι τα μέτρα που προβλέπονται στην παρούσα απόφαση είναι σύμφωνα με γη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Εγκρίνεται η παράταση των προγραμμάτων βάσει του κανονισμού (ΕΟΚ) αριθ. 355/77 που απαριθμούνται στο παράρτημα της παρούσας αποφάσεως.
2. Η έγκριση της παρατάσεως των προγραμμάτων αφορά τα σχέδια που υποβάλλονται πριν από την 1η Μαΐου 1984.
Άρθρο 2
Η παρούσα απόφαση απευθύνεται στη Δανία, τη Γαλλική Δημοκρατία, το Βασίλειο των Κάτω Χωρών και την Ιταλία.
Βρυξέλλες, 10 Μαΐου 1984.

Labels: 3
18
6